રાજ્‍યપાલશ્રી ઓ.પી.કોહલીજીએ ભરૂચ જિલ્લાના ઝઘડીયા ખાતે નર્ર્મદામૈયાના પાવન તટે ઇ.સ.૧૯૧૪ થી શિક્ષણ, સંસ્‍કાર અને ચારિત્ર્ય ઘડતર ધ્‍વારા રાષ્‍ટ્રનિર્માણના મહાયજ્ઞ માટે કાર્યરત એવી શ્રી નૂતન કેળવણી મંડળ સંચાલિત ધી દીવાન ધનજીશા હાઇસ્‍કુલ ઝઘડીયા ‘સૈકાની સફર' સફળતાપૂર્વક પૂર્ણ કરી શતાબ્‍દી મહોત્‍સવની ઉજવણીનો દિપપ્રગટાવી શુભારંભ કરાવ્‍યો હતો. સાથો સાથ અતિ પછાત શિક્ષણ વિહોણા આદિવાસી વિસ્‍તારમાં શિક્ષણ સંપાદનનું કાર્ય કરી સંસ્‍થાએ સૈકાની સફર પુરી કરી છે. આ શતાબ્‍દી મહોત્‍સવના રૂડા અવસરે સંસ્‍થાપકો, શિક્ષકો, ટ્રસ્‍ટીગણ સર્વેને શુભેચ્‍છા પાઠવી બિરદાવ્‍યા હતા. તેમણે આદિવાસી વિસ્‍તારમાં શિક્ષણ સંપાદનનું કાર્ય કરી સંસ્‍થા સામાજીક સમરસતાનું ઉત્તમ ઉદાહરણ બની છે તેમ પણ જણાવ્‍યું હતું. ડીસેમ્‍બર - ૧૯૧૩ માં એ.વ...